
DR.30.4.2008  
 

 

7 

Tuan Yang di-Pertua:  Ini remeh oleh sebab untuk menetapkan siapa yang duduk 
di mana, itu adalah budi bicara Dewan, dan itu adalah kuasa saya.  Saya telah menetapkan 
bahawa di mana Ahli Yang Berhormat duduk patut duduk, maka di situlah duduk.  [Tepuk]  
Sila, Tuan Razali bin Haji Ibrahim.  

Tuan Razali bin Haji Ibrahim [Muar]:  Hendak tanya soalan nombor satu pun 
sudah dekat setengah jam. 

 

1. Tuan Razali bin Haji Ibrahim [Muar] minta Perdana Menteri menyatakan 
pendekatan baru dan bagaimanakah kerajaan bercadang untuk terus menambah baik 
kualiti kehidupan rakyat terutamanya dalam aspek peneguhan kuasa beli pengguna, 
keselamatan awam dan integrasi kaum. 

 Perdana Menteri dan Menteri Kewangan [Dato’ Seri Abdullah bin Haji Ahmad 
Badawi]:  Tuan Yang di-Pertua, Mesyuarat Jemaah Menteri yang pertama yang diadakan 
pada 9 Mac 2008 telah pun mengambil kira keputusan pilihan raya yang telah pun diadakan 
dan isu-isu yang telah pun menjadi isu yang penting yang ada hubung kait dengan 
kepentingan rakyat. 

Oleh itu, beberapa langkah telah pun saya maklumkan kepada Jemaah Menteri 
supaya diambil tindakan.  Yang pertamanya ialah yang berkaitan dengan sudah tentu 
berkaitan dengan kenaikan harga barang, berkaitan dengan harga minyak yang kian 
meningkat dan sekarang pun harga minyak telah naik USD120 bagi satu barrel. 

Ini adalah satu situasi yang tentu sekali akan membawa banyak kesan yang akan 
juga menimbulkan banyak kesusahan kepada rakyat, terutama sekali apabila ia melibatkan 
pula nanti kenaikan harga barang-barang dan kenaikan-kenaikan kepada pengangkutan 
dan sebagainya.  Di samping itu juga, oleh sebab kedudukan yang ada sekarang ini, maka 
apa yang diperlukan, langkah pertamanya, saya telah pun memastikan supaya tindakan-
tindakan diambil untuk menangani isu ini.   

Sebuah jawatankuasa yang terdiri daripada ahli Jemaah Menteri dan juga 
pegawai-pegawai tinggi telah pun diwujudkan untuk membincang dan mencari langkah-
langkah yang boleh membawa kepada penyelesaian ataupun kepada pendekatan-
pendekatan yang akan membantu mengurangkan beban rakyat oleh sebab masalah yang 
saya sebutkan tadi yang berpunca daripada kenaikan harga minyak itu.   

RM4 bilion telah pun kita peruntukkan untuk tujuan memastikan akan adanya 
bekalan negara yang cukup.  Dasar yang berkaitan dengan dasar food security policy 
ataupun dasar menjamin barang makanan yang cukup telah pun saya umumkan dan 
sedang diperhalusi sekarang ini.  Di samping itu juga, wujudkan stok penimbal.  Pihak 
Kementerian Pertanian dan Industri Asas Tani telah pun ditugaskan untuk menjadi agensi 
utama bagi mencadangkan secara terperinci stok penimbal yang dimaksudkan itu dan 
kertas kerjanya telah pun siap dan telah pun dimaklumkan dan akan dibentangkan oleh 
Jemaah Menteri dalam Mesyuarat Jemaah Menteri yang akan datang.   

■1030 

Yang keduanya juga ada langkah-langkah lain yang perlu untuk memastikan 
kemudahan-kemudahan yang diperlukan oleh rakyat itu dapat diutamakan.  Ini sudah 
semestinya ada hubung kait dengan langkah untuk mengkaji semula atau yang berkaitan 
dengan kajian separuh penggal, midterm review bagi Rancangan Malaysia Kesembilan di 
mana telah pun ditetapkan pendekatannya mestilah mengutamakan projek-projek yang ada 
kepentingan rakyat ertinya people oriented project.  Ini terpaksa dilakukan kerana kenaikan 
harga barang sudah semestinya membawa kesan kepada peruntukan-peruntukan yang 
telah disediakan.   

Peruntukan-peruntukan yang disediakan dalam Rancangan Malaysia Kesembilan 
adalah dikira berasaskan daripada harga minyak yang dahulunya yang jauh lebih murah, 
lebih rendah daripada harga minyak yang ada pada hari ini.  Maka ini akan menyebabkan 
nanti peruntukan itu tidak cukup jika sekiranya ia mempunyai peruntukan untuk 
melaksanakan sesuatu program ataupun projek ataupun juga apa-apa program ataupun 



7 Tuan Yang di-Pertua: Ini remeh oleh sebab untuk menetapkan siapa yang duduk di mana, itu adalah budi bicara Dewan, dan itu adalah kuasa saya. Saya telah menetapkan bahawa di mana Ahli Yang Berhormat duduk patut duduk, maka di situlah duduk. [Tepuk] Sila, Tuan Razali bin Haji Ibrahim. Tuan Razali bin Haji Ibrahim [Muar]: Hendak tanya soalan nombor satu pun sudah dekat setengah jam. 1. Tuan Razali bin Haji Ibrahim [Muar] minta Perdana Menteri menyatakan pendekatan baru dan bagaimanakah kerajaan bercadang untuk terus menambah baik kualiti kehidupan rakyat terutamanya dalam aspek peneguhan kuasa beli pengguna, keselamatan awam dan integrasi kaum. Perdana Menteri dan Menteri Kewangan [Dato' Seri Abdullah bin Haji Ahmad Badawi]: Tuan Yang di-Pertua, Mesyuarat Jemaah Menteri yang pertama yang diadakan pada 9 Mac 2008 telah pun mengambil kira keputusan pilihan raya yang telah pun diadakan dan isu-isu yang telah pun menjadi isu yang penting yang ada hubung kait dengan kepentingan rakyat. Oleh itu, beberapa langkah telah pun saya maklumkan kepada Jemaah Menteri supaya diambil tindakan. Yang pertamanya ialah yang berkaitan dengan sudah tentu berkaitan dengan kenaikan harga barang, berkaitan dengan harga minyak yang kian meningkat dan sekarang pun harga minyak telah naik USD120 bagi satu barrel. Ini adalah satu situasi yang tentu sekali akan membawa banyak kesan yang akan juga menimbulkan banyak kesusahan kepada rakyat, terutama sekali apabila ia melibatkan pula nanti kenaikan harga barang-barang dan kenaikan-kenaikan kepada pengangkutan dan sebagainya. Di samping itu juga, oleh sebab kedudukan yang ada sekarang ini, maka apa yang diperlukan, langkah pertamanya, saya telah pun memastikan supaya tindakan- tindakan diambil untuk menangani isu ini. Sebuah jawatankuasa yang terdiri daripada ahli Jemaah Menteri dan juga pegawai-pegawai tinggi telah pun diwujudkan untuk membincang dan mencari langkah- langkah yang boleh membawa kepada penyelesaian ataupun kepada pendekatan- pendekatan yang akan membantu mengurangkan beban rakyat oleh sebab masalah yang saya sebutkan tadi yang berpunca daripada kenaikan harga minyak itu. RM4 bilion telah pun kita peruntukkan untuk tujuan memastikan akan adanya bekalan negara yang cukup. Dasar yang berkaitan dengan dasar food security policy ataupun dasar menjamin barang makanan yang cukup telah pun saya umumkan dan sedang diperhalusi sekarang ini. Di samping itu juga, wujudkan stok penimbal. Pihak Kementerian Pertanian dan Industri Asas Tani telah pun ditugaskan untuk menjadi agensi utama bagi mencadangkan secara terperinci stok penimbal yang dimaksudkan itu dan kertas kerjanya telah pun siap dan telah pun dimaklumkan dan akan dibentangkan oleh Jemaah Menteri dalam Mesyuarat Jemaah Menteri yang akan datang. #1030 Yang keduanya juga ada langkah-langkah lain yang perlu untuk memastikan kemudahan-kemudahan yang diperlukan oleh rakyat itu dapat diutamakan. Ini sudah semestinya ada hubung kait dengan langkah untuk mengkaji semula atau yang berkaitan dengan kajian separuh penggal, midterm review bagi Rancangan Malaysia Kesembilan di mana telah pun ditetapkan pendekatannya mestilah mengutamakan projek-projek yang ada kepentingan rakyat ertinya people oriented project. Ini terpaksa dilakukan kerana kenaikan harga barang sudah semestinya membawa kesan kepada peruntukan-peruntukan yang telah disediakan. Peruntukan-peruntukan yang disediakan dalam Rancangan Malaysia Kesembilan adalah dikira berasaskan daripada harga minyak yang dahulunya yang jauh lebih murah, lebih rendah daripada harga minyak yang ada pada hari ini. Maka ini akan menyebabkan nanti peruntukan itu tidak cukup jika sekiranya ia mempunyai peruntukan untuk melaksanakan sesuatu program ataupun projek ataupun juga apa-apa program ataupun.